એક સમય એવો હતો કે જ્યારે ઇલેક્ટ્રિસિટી અચાનક ડૂલ થઈ જાય ત્યારે આપણે ઘરના કોઈ ખૂણેથી મીણબત્તી કાઢીને પેટાવતા હતા, જ્યારે આજે ઇલેક્ટ્રિસિટી હોવા છતાં તે બંધ કરી કેન્ડલ્સ પ્રગટાવવાનું આપણે પસંદ કરીએ છીએ. દિવાળી, ક્રિસમસ જેવા તહેવારો કે બર્થડે પાર્ટી, મેરેજ એનિવર્સરી જેવા વિશેષ દિવસોએ ઘરને કેન્ડલ્સથી સજાવવાથી એક રંગીન અને ફેસ્ટિવ મૂડ ક્રિએટ થાય છે. કેન્ડલ લાઈટ ડિનરની એક અનોખી મજા છે, પણ તે ફક્ત તમે રેસ્ટરન્ટમાં જ લઈ શકો તેવું નથી, ઘરે પણ તમે રંગબેરંગી કેન્ડલ્સ પ્રગટાવીને તમારા પ્રિયજન સાથે રોમેન્ટિક કેન્ડલ લાઈટ ડિનરનો આનંદ માણી શકો છો.